દિવાળી વેકેશનમાં ગીરમાં વસતા ડાલામથ્થા સાવજોને નજીકથી નીહાળવા માટે કેટલાક લોકોએ જંગલમાં ગેરકાયદે ઘુસી સિંહ દર્શન કરવા જતા વનવિભાગના કર્મચારીઓએ તેને ઝડપી પાડી સ્થળ પર જ દંડ ફટકારતા સિંહ દર્શન કરવુ ભારે પડી ગયુ હતુ. ડીએફઓ અંશુમન શર્માની સુચનાથી સબ ડીએફઓ મુની, આરએફઓ એ.વી.ઠાકરે ગેરકાયદે સિંહ દર્શન કરતા વીસેક જેટલા યુવાનોને ઝડપી લઇ રૂ. ૧૨ હજારનો દંડ ફટકાર્યો હતો. અત્રે ઉલ્લેખનીય છે કે થોડા સમયથી ગીર જંગલમાં વસતા સાવજો હવે રેવન્યુ વિસ્તારમાં વધુ આંટાફેરા મારતા નજરે પડી રહ્યાં છે.